
Uznesenie  Mestského zastupiteľstva v Novej Dubnici zo dňa  25. júna 2025

U z n e s e n i e  č. 43


Mestské zastupiteľstvo na základe prerokovaného materiálu

A/  s c h v a ľ u j e

v súlade s Článkom 18 ods. 2 Zásad hospodárenia s majetkom mesta Nová Dubnica nasledovný
majetok mesta Nová Dubnica ako dočasne prebytočný majetok:

a) pozemok parc. KN-C č. 111/2 – ostatná plocha o výmere 21 m²,
pozemok je vedený Okresným úradom Ilava, katastrálnym odborom na LV č. 1000, k ú. Nová
Dubnica, vlastníctvo 1/1 mesto Nová Dubnica Situačný náčrt tvorí Prílohu č. 1 tohto návrhu
uznesenia.

Všeobecná hodnota ročného nájmu pozemku v písm. a) podľa Znaleckého posudku č. 111/2025
zo dňa 09.06.2025 vypracovaného znalcom Ing, Šárkou Kurucovou je 110,00 €.

B/  s c h v a ľ u j e

prenájom pozemku uvedeného v bode A/ tohto návrhu uznesenia ako prenájom podľa
§ 9aa ods. 2) písm. e) zákona č. 138/1991 Zb. o majetku obcí v znení neskorších predpisov ako
prípad hodný osobitného zreteľa trojpätinovou väčšinou všetkých poslancov.

Zdôvodnenie prenájmu podľa § 9aa ods. 2) písm. e) zákona č. 138/1991 Zb. o majetku obcí v znení neskorších predpisov (ako prípad hodný osobitného zreteľa):
1. Z dôvodu, že pôvodná Nájomná zmluva č. 72/1998 zo dňa 11.11.1998 v znení Doplnku č. 1
č. 37/2000 zo dňa 25.05.2000 ( ďalej len „NZ“) na prenájom pozemku, ako plochy pod stavbou
a plochy priľahlej k stavbe “Dvojkríž s trojvrším”, uzatvorená medzi mestom Nová Dubnica 
a Miestnym odborom Matice slovenskej, Nová Dubnica (MO MS), už nie je aktuálna (MO MS
Nová Dubnica nemá ustanoveného svojho predsedu a žiadna ďalšia osoba nie je oprávnená podpísať za MO MS Nová Dubnica novú nájomnú zmluvu), je predložený po predchádzajúcich rokovaniach so správcom MS Martin tento zámer na prenechanie uvedeného pozemku do nájmu Matici slovenskej, Martin.
2. Prenájom pozemku ako prípad hodný osobitného zreteľa je v súlade s Článkom 11 ods. 3 písm. j) Zásad hospodárenia s majetkom mesta Nová Dubnica, a to ako prenájom majetku, ktorý bude užívaný na všeobecne akceptovateľný verejnoprospešný účel najmä v oblasti sociálnej, charitatívnej, osvetovej, kultúrnej, výchovno-vzdelávacej, v tomto prípade stavba „Dvojkríž s trojvrším” predstavuje symbol slovenskej štátnosti.
3. Pri stanovovaní výšky nájomného je možné postupovať podľa Článku 11 ods. 3 písm. j) Zásad
hospodárenia s majetkom mesta Nová Dubnica (výšku nájomného môže MsZ v Novej Dubnici
schváliť nižšiu ako je všeobecná hodnota nájomného, príp. symbolickú výšku nájomného).
4. Zásady hospodárenia s majetkom mesta Nová Dubnica sú verejne dostupné na webstránke mesta
Nová Dubnica www.novadubnica.eu:
https://www.novadubnica.eu/zasady-hospodarenia-s-majetkom-mesta-nova-dubnica-uplne-znenie

C/  s c h v a ľ u j e

prenájom pozemku uvedeného v bode A/ tohto návrhu uznesenia podľa § 9aa ods. 2) písm. e)
Zákona č. 138/1991 Zb. o majetku obcí v znení neskorších predpisov Matici slovenskej,
ul. P. Mudroňa 1, 036 01 Martin, IČO: 00179027, za podmienok:

1. Výška nájomného: 1,00 € / rok za celý predmet nájmu v súlade s Článkom 11 ods. 3 písm. j)
Zásad hospodárenia s majetkom mesta Nová Dubnica.
2. Doba nájmu: neurčitá.
3. Zmeny na nehnuteľnosti: nájomca je oprávnený vykonávať zmeny na nehnuteľnosti (stavebné
práce, terénne úpravy) len s predchádzajúcim písomným súhlasom prenajímateľa.
4. Ostatné zmluvou neupravené práva a povinnosti strán sa riadia príslušnými ustanoveniami
Občianskeho zákonníka.










Ing. Peter  Marušinec
         primátor	


















Za správnosť: Ing. Dana Šťastná
                          vedúca OSO 
image1.jpeg




